«Рамазан – изге гамәлләр ае» хәйрия марафоны төгәлләнде: Татарстанда ничә мохтаҗ кеше ярдәм алды?

	Изге Рамазан аеның беренче көнендә Татарстан Республикасында мөфтият башлангычы белән «Рамазан – изге гамәлләр ае» традицион хәйрия марафоны башланып киткән иде. Пандемия һәм үз-үзеңне читләштерү режимы кертелү сәбәпле барлыкка килгән катлаулы икътисади вәзгыятькә карамастан, Татарстан мөселманнары акция кысаларында күпсанлы социаль әһәмиятле проектларны гамәлгә ашыруда актив катнашты. 30 көн эчендә Татарстан мөселманнары Диния нәзарәтенең “Зәкят” хәйрия фонды, битараф булмаган татарстанлылар ярдәме белән, авыру балаларны дәвалау, аз керемле гаиләләргә азык-төлек ярдәме күрсәтү, мәчет торгызу һ.б. өчен акча җәлеп итә алды.	  Шулай итеп, акча җыю игълан ителү кысаларында Татарстанның төрле почмакларыннан 12 авыру бала финанс ярдәме алды. Бу акчалар аларга ДЦП, гипертензия-гидроцефаль синдромы, кан тамырлары шеше кебек диагнозлар белән көрәшүдә зур ярдәм булачак. 
	---	
Татарстан Диния нәзарәте

	№ --- | 25.05.2020	


